ร้านมีแค่สามโต๊ะเล็กๆค่ะ ไม่ค่อยมีคนเลยลองประเดิม เพราะเห็นป้ายโฆษณาว่าลด ถ้าซื้อขนมปัง แต่เอาเข้าจริงป้ายบอกไม่หมดค่ะ ต้องซื้อขนมพร้อมน้ำ ถึงจะลด ไม่รู้พนักงานโกหกไหม เลยลองสั่งค่ะ เลือกน้ำ เลือกระดับความหวาน ใส่ไข่มุกหรือไม่ สั่งได้ เมนูเยอะมากจนเลือกไม่ถูกค่ะ ขนมปังก็มีหน้าเยอะ เลยเอาที่ถนัด คือ ชานมธรรมดาเย็น (ไม่ใช่นมสด) ใส่ไข่มุก กับขนมปังพีนัทบัตเตอร์โทสต์ (เนยถั่ว ) ราดชอคโกแลต มีครีมเละๆใส่มาข้างๆ ในจานไม้ เสียแต่เป็นช้อนพลาสติค ไม่ค่อยเข้ากับถาดสวยๆ  รสชาติชานมไม่เข้มข้นมาก ออกนมๆ ขนมก็กลางๆ โต๊ะมีเศษขนม และเหนียวๆ เช็ดไม่หมด พนักงานไม่ค่อยใจดี  เวลาสั่งเลยไม่อุ่นใจกลัวโดนดุ แต่ก็ไม่ดุ 
